Aarhuus Stifts-Tidende, 1831-06-10
Nyheder kre udlandet. Jordskjælvet i China. Om denne frygtelige Begivenhed i Fjor ved denne Tid har man nu en officie Beretning. Skrækkelige Forbud forkyndte denne rædselfulde Katastrofe. J flere Uger var Armosphæren ligesom glødende og opfyldt af qvælende Dunster; i Luften hørte man hule Drøn, lange Jldstriber gjennemfurede Horizonten, og med det første Jordstød nedstyrtede en gruelig Hagel= og Regnbyge. Det første Stød varede omtrent i 2 Minuter, men derpaa fulgte nogle frygtelige og meere vedvarende; ja det syntes nu, som om hel Naturen samlede al sin Kraft for at ødelægge Alt hvad der fandtes paa Jordens Overflade. J den første Bestyrtelse erfoer man, at tolv Byer vare nedstyrtede Jordens Afgrund. Keiseren tog sig denne Ulykke saa nær at han græd, og befoel at alle de som havde reddet Live skulde forpleies paa hans Bekostning. Medens denne rædselfulde Naturbegivenhed gik for sig i den sydlige Deel af Provindsen Pecheele, var den nordlige et Bytte for en frygtelig Orkan. Og ligesom en ond Aand endmervilde have fuldstændiggjort denne skrækkelige Ulykkesbegivenhed, vare de mellemliggende Lande oversvømmede af de over deres Bredder voxede Floder og Søer, saa at en Mængde Ulykkelige, som i nordlig Retning vare flygtede for Jordskjælvets Rædsler, nu omkom i Oversvømmelsen eller ihielsloges af de nedstyrtende uhyre Hagel. Skuepladsen for disse sørgelige Begivenheder er en Strækninaf 2 til 300 engelske Mile, og Antallet af de omkomne Mennesker 6 til 700,000 Cholera morbus. Denne frygtelige Soet nærmer sig os nu meer og meere. Staden Riga er pludseligt bleven overfaldet deraf, og da man ved alle de anstillede Undersøgelser ikke har kunne udfinde det mindste Tegn til at den er bleven bragt dertil ved Credit, Smitte, og da hele Nabogouvernementet Kurland samt Dünabredden lige indtil det minskiske Gouvernement er frisk og sund, saa næres der ingen Tvivl om, at den er bleven bragt dertil ved noget Ubekjendt i Atmosphæren eller Jordoverfladen, som og bestyrkes derved, at der i samme Øieblik den udbrød havde indfundet sig en usædvanlig og besynderlig Lummerhede. Hver Dag befaldes 130 til 150 Mennesker deraf, og en Trediedeel af dem krepere Den skal ogsaa være udbrudt i Danzig. Herom haves dog ikke nogen officiel Beretning, men at den sidst i Mai var udbrudt der i Omegnen, nemlig i Byerne Krohnenhoff, Nikelswalde og Schnakenburg, havde Regjeringen offentlig bekjendtgjort. Memel og Liebau ere mistænkelige formedelst deres Nærhed ved Po langen, hvor Sygdommen grasserer i en temmelig stærk Grad. Paa den høire Weichselbredde, Norden for Warschau, har Cholera viist sig i 3 Byer ved Narewfloden, og paa den venstre Weichselbredde, Sønden for Warschau, der hvor Pilitzafloden falder i Weichselen, og endelig i 4 masowiske Byer, Vesten for Warschau. J Gouvernementerne Podolien og Volhynien vare allerede over 10,000 døde deraf. Derimod er hele Gallizien sat under militair Bestyrelse, og hvo som overtræder Kordonerne, bliver skudt paa Stedet. - J Petersborg er man i den største Angest for den skrækkelige Gjæst, men flyver den, som menes, gjennem Luften, saa kan jo Jntet standse dens Fremskridt paa det Strøg hvor den vil hen. J London drives Forsigtigheden saavidt, at man saagar røger alle de Breve og Papirer som komme dertil fra Hamborg. Og der forsikres, at alle de Bestillinger paa Hør, Hamp &c. som ere gjorte i de russiske Havne, ere afbestilte, for det første paa 2 Maaneder. Fra Stockholm er der beordret at udsende Krydsfartøier langs med den svenske Kyst, for at afholde mistænkelige Skibe fra at løbe ind dertil.